|  |  |
| --- | --- |
| **URAD:**  in  **UPRAVIČENEC:** | **REPUBLIKA SLOVENIJA, MINISTRSTVO ZA ZDRAVJE,**  **URAD REPUBLIKE SLOVENIJE ZA NADZOR, KAKOVOST**  **IN INVESTICIJE V ZDRAVSTVU,**  **Ulica Ambrožiča Novljana 7, 1000 Ljubljana,**  ki ga zastopa \_\_\_\_\_\_\_\_\_\_\_\_\_\_\_, direktor  Matična številka:  ID številka: SI96395265  (v nadaljnjem besedilu: **urad**)  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  ki ga zastopa \_\_\_\_\_\_\_\_\_\_\_\_\_\_\_, župan(-ja)  Matična številka: \_\_\_\_\_\_\_\_\_\_\_\_\_\_\_  ID številka: \_\_\_\_\_\_\_\_\_\_\_\_\_\_\_  TRR: \_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_  (v nadaljnjem besedilu: **upravičenec**) |

sklepata

**POGODBO ŠT. \_\_\_\_\_\_\_\_\_\_\_\_\_\_\_\_\_**

**O SOFINANCIRANJU INVESTICIJE NA PRIMARNI RAVNI ZDRAVSTVENE DEJAVNOSTI**

**V REPUBLIKI SLOVENIJI**

1. **UVODNE DOLOČBE**
2. člen

Pogodbeni stranki uvodoma ugotavljata:

* da je Vlada Republike Slovenije na 51. redni seji dne 25. 5. 2023 sprejela Sklep, št. 16000-4/2023/2, s katerim je določila pogoje za sofinanciranje investicij na primarni ravni zdravstvene dejavnosti v Republiki Sloveniji (v nadaljnjem besedilu: sklep Vlade RS);
* da je bil v juliju 2022, na podlagi Uredbe o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22 in 91/22), kot organ v sestavi Ministrstva za zdravje ustanovljen urad;
* da urad izvaja strokovne, upravne in razvojne naloge na področju investicij v zdravstvu;
* da je urad samostojen proračunski uporabnik;
* da urad s Sklepom o določitvi višine sredstev za sofinanciranje investicije na primarni ravni zdravstvene dejavnosti v Republiki Sloveniji, št. \_\_\_\_\_\_\_\_ z dne \_\_\_\_\_\_\_\_\_ (v nadaljnjem besedilu: sklep urada) upravičencu odobrilo sofinanciranje investicijskega projekta »\_\_\_\_\_\_\_\_\_«, v višini \_\_\_\_\_\_\_\_\_EUR, na podlagi odobritve njegove vloge št. \_\_\_\_\_\_\_\_\_ z dne\_\_\_\_\_\_\_\_\_, dane v okviru »Sofinanciranja investicij na primarni ravni zdravstvene dejavnosti v Republike Slovenije na podlagi neposrednih pogodb«;
* da je Vlada Republike Slovenije sprejela sklep o uvrstitvi novega projekta v Načrt razvojnih programov št. \_\_\_\_\_\_\_\_, med katerimi je tudi projekt št. \_\_\_\_\_\_\_\_ z nazivom »\_\_\_\_\_\_\_\_«, katerega sofinanciranje je predmet te pogodbe.

1. **PREDMET POGODBE**
2. člen

Predmet te pogodbe je ureditev medsebojnih pravic, obveznosti in odgovornosti pogodbenih strank glede sofinanciranja projekta, navedenega v prvi alineji 1. člena te pogodbe.

Sredstva sofinanciranja se dodeljujejo na podlagi in pod pogoji, ki so navedeni v sklepu Vlade RS in sklepu urada in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti. Kršitev pogojev iz navedenih sklepov predstavlja bistveno kršitev pogodbe.

1. **PRAVNE PODLAGE** */se uskladijo glede na čas sklenitve pogodbe/*
2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/22),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O),
* Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22),
* Zakon o zagotavljanju finančnih sredstev za investicije v slovensko zdravstvo v letih od 2021 do 2031 (Uradni list RS, št. 162/21),
* Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21 in 44/22 – ZVO-2; v nadaljnjem besedilu: ZFO-1),
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23);
* Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb in 16/23 - ZZPri; v nadaljnjem besedilu: ZInPK),
* Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23),
* Uredba o metodologiji za določitev razvitosti občin za leti 2022 in 2023 (Uradni list RS, št. 208/21),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16).
* sklep Vlade RS;
* sklep UNKIZ.

1. **ABSOLUTNI ROKI, POMEMBNI ZA IZVEDBO POGODBE**
2. člen

Ne glede na roke, navedene v tej pogodbi, morajo biti pri izvedbi te pogodbe spoštovani naslednji absolutni roki.

Sofinancerska sredstva so upravičencu izplačevana kvartalno, na osnovi izstavljenega e-računa ter s priloženimi računi in situacijami izvajalca za opravljena dela v posameznem kvartalu. E-računu mora biti priloženo tudi poročilo o izvedenih aktivnostih (Priloga št. 3). Po opravljeni kontroli e-računa in prilog izvajalca s strani urada, so sofinancerska sredstva dodeljena po tej pogodbi izplačana v roku, kot ga določa zakon, ki ureja izvrševanje proračunov Republike Slovenije. Zadnji rok za predložitev e-računa, ki je podlaga za izplačilo sredstev sofinanciranja v vsakem posameznem letu, je 10. december.

Urad mora izvesti sofinanciranje oziroma nakazilo celotnega zneska sofinanciranja, navedenega v 6. členu te pogodbe, najkasneje do 31. 12. 2028.

Glede na navedeno v prejšnjem odstavku tega člena mora upravičenec, vezano na izvedbo te pogodbe, spoštovati naslednji rok:

* zaključiti projekt, ki je predmet sofinanciranja, naveden v 5. členu te pogodbe in uradu izstaviti zadnji zahtevek za izplačilo najkasneje do 10. 12. 2028.

V primeru, da navedenih rokov upravičenec ne bo spoštoval, izgubi pravico do financiranja po tej pogodbi.

1. **POGODBENA VREDNOST IN FINANČNI NAČRT**
2. člen

Vrednost sofinanciranja po tej pogodbi je v znesku največ do \_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, in sicer predvidoma po posameznih letih:

* leto \_\_\_\_\_: ……………………… EUR
* leto \_\_\_\_\_: ……………………… EUR

Sredstva sofinanciranja so zagotovljena na proračunskih postavkah 221659 – Investicije v javne zdravstvene zavode in/ali 221666 - Proračunski sklad po Zakonu o investicijah na projektu št. \_\_\_\_\_\_\_\_ z nazivom »\_\_\_\_\_\_\_\_”.

Dodeljena sredstva so namenska in jih sme upravičenec porabljati izključno v skladu s pogoji, navedenimi v sklepu Vlade RS, sklepu UNKIZ in v tej pogodbi. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od pisnega poziva urada, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Urad se obveže upravičencu sofinancirati stroške v višini izkazanih in plačanih javnih izdatkov, vendar največ do pogodbeno dogovorjenega zneska, opredeljenega v tej pogodbi, pod pogoji v tej pogodbi.

Finančni viri za celotno obdobje financiranja projekta po posameznih letih so naslednji */tabela se uskladi glede na zaključeno finančno konstrukcijo*/:

|  |  |  |  |
| --- | --- | --- | --- |
| **Vir financiranja** | **Pred 2023** | **2023** | **2024** |
| Sofinanciranje s sredstvi državnega proračuna (EUR)[[1]](#footnote-1) |  |  |  |
| Viri občine |  |  |  |
| Viri ZD |  |  |  |
| Druga sredstva |  |  |  |
| **SKUPAJ** |  |  |  |

1. **ZAHTEVEK ZA IZPLAČILO IN PLAČILNI ROKI**
2. člen

Znesek iz prvega odstavka 6. člena bo nakazan na transakcijski račun upravičenca v roku, določenim z veljavnim zakonom, ki ureja izvrševanje proračunov Republike Slovenije. Plačilni rok začne teči naslednji dan od prejema zahtevka, ki je podlaga za izplačilo.

Zahtevek mora podpisati odgovorna oseba upravičenca.

Zahtevek mora biti izstavljen v obliki e-računa po opravljenih delih iz vsebine sofinanciranja 1. člena te pogodbe.

Zahtevku za izplačilo morajo biti priložene najmanj naslednje priloge */glede na predmet sofinanciranja/:*

* ustrezno izstavljen e-račun/zahtevek, podpisan s strani odgovorne osebe upravičenca;

**GOI dela z vključeno opremo**:

* priloženi računi izvajalca GOI del in situacij za opravljena dela;
* dokazilo o plačilu priloženih računov izvajalca s strani upravičenca (občine) oziroma ZD – glede na veljavni vir financiranja (nastanek stroška na strani upravičenca, ki je pogoj za refundacijo sredstev);
* dokazila, iz katerih je razvidno, da so bila opravljena dela iz vsebine sofinanciranja;
* s strani odgovorne osebe upravičenca podpisano Poročilo o izvedenih aktivnostih (Priloga št. 3);

**OPREMA**:

* e-račun (navedba oznake, tipa opreme, v primeru sestavljenih naprav/proizvodnih linij natančna specifikacija posameznih komponent, ki sestavljajo celoto);
* dokazilo o dobavi opreme oziroma posamezne komponente v primeru sestavljenih naprav/proizvodnih linij (za dobave iz EU: npr. dobavnica, tovorni list; v kolikor gre za uvoz: npr. dobavnica, enotna upravna listina (EUL), tovorni list);
* dokazilo, da je kupljena oprema nova (razvidno leto izdelave - garancije, certifikati, tehnične specifikacije, potrdila proizvajalcev);
* izjava s podpisom in žigom odgovorne osebe upravičenca o namenskosti opreme (za kaj se bo uporabljala, kje se bo nahajala in kdo bo njen lastnik po koncu nabave);
* fotografije medicinske opreme, iz katere je viden proizvajalec, datum proizvodnje naprave in tip ali model naprave;
* dokazilo o plačilu oziroma nakazilo pogodbenemu izvajalcu za medicinsko napravo;
* s strani odgovorne osebe upravičenca podpisano Poročilo o izvedenih aktivnostih (Priloga št. 3)

oziroma druga ustrezna dokazila oziroma dokumentacija, iz katerih je razvidno in je mogoče ugotoviti, da gre za namensko porabo sredstev za investicijo na primarni ravni zdravstvene dejavnosti.

Višina sredstev je dokončna, to pomeni ne glede na morebitno kasnejše povečanje vrednosti predmeta, ki se sofinancira po tej pogodbi.

1. **NADZOR NAD PORABO SREDSTEV**
2. člen

Upravičenec v celoti odgovarja za namensko porabo sredstev iz te pogodbe ter se zavezuje skupaj z zahtevkom iz prejšnjega člena te pogodbe uradu dostaviti dokumentacijo, potrebno za ugotovitev namenske porabe sredstev za investicijo.

Upravičenec bo uradu omogočil, da lahko s pregledom investicije preveri namensko porabo sredstev iz te pogodbe. V primeru nepopolne dokumentacije za izplačilo sredstev oziroma ugotovljene nenamenske porabe urad upravičencu sredstev iz te pogodbe ne bo izplačalo.

Upravičenec bo zagotovil sredstva za investicijo iz lastnih oziroma drugih virov v zneskih in v rokih, kot izhajajo iz dokumenta identifikacije investicijskega projekta oziroma novelacije investicijskega programa, potrjene s strani organa občine in izjave o vključenosti investicije v NRP občine in tako kot to določa 26. člen ZFO-1.

Upravičenec je dolžan v 6 mesecih po zaključku projekta uradu posredovati projekt izvedenih del (PID) v elektronski obliki in uporabno dovoljenje, če je potrebno.

Upravičenec se s to pogodbo zavezuje, da:

* se oprema, ki je predmet sofinanciranja po tej pogodbi, ne bo odtujila za čas trajanja amortizacijskega obdobja opreme;
* bo nepremičnina, ki je predmet sofinanciranja, v lasti upravičenca in za namen zagotavljanja zdravstvene dejavnosti na primarni ravni najmanj 10 let od zaključka projekta.

1. člen

Urad je dolžan kot neposredni uporabnik proračunskih sredstev kontrolirati porabo sredstev, izplačanih na podlagi te pogodbe. Iz tega razloga lahko urad kadarkoli opravi kontrolo na kraju samem, zahteva vpogled v poslovanje in dokumentacijo v zvezi z izpolnjevanjem te pogodbe.

Upravičenec je dolžan uradu omogočiti kontrolo na kraju samem, vpogled v poslovanje in dokumentacijo v zvezi z izpolnjevanjem pogodbe.

V primeru nenamenske porabe sredstev ali druge hujše kršitve pogodbe, bo urad odredil revizijski nadzor in podalo zahtevek za vrnitev nakazanih sredstev v višini nenamensko porabljenih sredstev.

V slednjem primeru se upravičenec obvezuje, da v 30 dneh od prejema zahtevka nakaže uradu sredstva v zahtevani višini.

1. člen

Pogodbeni stranki sta sporazumni, da je ta pogodba vezana na proračunske zmogljivosti urada. V primeru, da pride do sprememb v proračunu ali programu dela urada, ki neposredno vpliva na to pogodbo, sta stranki sporazumni, da pogodbo ustrezno spremenita.

1. **SKRBNIKI POGODBE**
2. člen

Skrbnik pogodbe na strani upravičenca skrbi za pravilno, pravočasno, zakonito, gospodarno in učinkovito izvedbo projekta. Skrbnik pogodbe na strani urada skrbi za skrben pregled zahtevka upravičenca in izplačilo sredstev po tej pogodbi v primeru ugotovitve namenskosti uporabe sredstev skladno s to pogodbo.

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani urada je …………………..

Skrbnik pogodbe na strani upravičenca je ……………………... */navesti ime, priimek, tel. št., e-naslov/*

1. člen

Za vsa razmerja med pogodbenima strankama, ki niso posebej določena s to pogodbo, se uporabljajo določbe navedene v predpisih ter pravila, ki veljajo za vse porabnike sredstev proračunov Republike Slovenije.

1. **PROTIKORUPCIJSKA KLAVZULA**
2. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od pisnega poziva urada, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **VAROVANJE OSEBNIH PODATKOV IN POSLOVNIH SKRIVNOSTI**
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in prostem pretoku takih podatkov ter razveljavitvi Direktive 95/46/ES (Uradni list Evropske unije, št. L 119 z dne 4. 5. 2016), Zakonom o varstvu osebnih podatkov (Uradni list RS, št. 163/22) in Zakonom o poslovni skrivnosti (Uradni list RS, št. 22/19).

Vsaka oseba, ki bo pri upravičencu zbirala, obdelovala ali kako drugače dostopala do osebnih podatkov (vključno pri delu z informacijskim sistemom organa upravljanja), mora uradu predhodno predložiti podpisano izjavo o varovanju osebnih podatkov.

1. **VELJAVNOST POGODBE**
2. člen

Pogodba velja, ko jo podpišeta obe pogodbeni stranki in velja do \_\_\_\_\_\_\_\_, razen če se pogodbeni stranki ne dogovorita drugače.

1. **KONČNE DOLOČBE**
2. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

1. člen

Pogodba je sklenjena v 4 (štirih) enakih izvodih, od katerih prejme urad 2 (dva) izvoda in upravičenec 2 (dva) izvoda.

št.: št.:

|  |  |  |
| --- | --- | --- |
| Ljubljana, dne \_\_\_\_\_\_\_\_\_\_\_\_ | \_\_\_\_\_\_\_\_\_\_\_, dne \_\_\_\_\_\_\_\_\_\_\_ |  |
| Urad: | Upravičenec: |  |
| \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_ |  |

1. DDV ni predmet sofinanciranja. [↑](#footnote-ref-1)